ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 132 കോടിയിലധികം വാക്സിന് ഡോസുകള്
ഉപയോഗിക്കാത്ത 22.72 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,32,33,15,050
ബാക്കിയുള്ളത്
22,72,19,901
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 132 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 22.72 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
രാജ്യരക്ഷാ മന്ത്രാലയം
ഇന്ത്യൻ നേവൽ എയർ സ്ക്വാഡ്രൺ 316 കമ്മീഷൻ ചെയ്തു
ന്യൂ ഡൽഹി , മാർച്ച് 29, 2022
ഇന്ത്യൻ നാവികസേനയുടെ രണ്ടാമത്തെ P-8I എയർക്രാഫ്റ്റ് സ്ക്വാഡ്രൺ ആയ ഇന്ത്യൻ നേവൽ എയർ സ്ക്വാഡ്രൺ 316 , ഇന്ന്  ഇന്ത്യൻ നാവികസേനയുടെ ഭാഗമായി. ഗോവയിലെ INS ഹൻസയിലായിരുന്നു ചടങ്ങുകൾ നടന്നത്. നാവികസേനാ മേധാവി അഡ്മിറൽ ആർ.ഹരികുമാർ മുഖ്യാതിഥിയായിരുന്നു.
ഇന്ത്യൻ മഹാസമുദ്ര മേഖലയിലെ 'ഉത്തമ സുരക്ഷാ പങ്കാളി'യാണ് ഇന്ത്യയെന്ന് സദസിനെ അഭിസംബോധന ചെയ്യവെ അഡ്മിറൽ ആർ ഹരി കുമാർ പറഞ്ഞു. ഇന്ത്യൻ മഹാസമുദ്ര മേഖലയിൽ ഫലപ്രദമാം വിധം തന്ത്രപരമായ പങ്ക് നിർവ്വഹിക്കാനുള്ള നമ്മുടെ രാജ്യത്തിന്റെ കഴിവിനെ പ്രതിഫലിപ്പിക്കുന്നതിനൊപ്പം പ്രവർത്തന മേഖല വിപുലീകരിക്കേണ്ടതിന്റെ ആവശ്യകതയും ഇത് വ്യക്തമാക്കുന്നു. INAS 316 കമ്മീഷൻ ചെയ്യുന്നത് ഇന്ത്യൻ മഹാസമുദ്ര മേഖലയിലെ സുരക്ഷയും നിരീക്ഷണവും വർദ്ധിപ്പിക്കുന്നതിൽ മറ്റൊരു നാഴികക്കല്ലാണ്.
'Condors' എന്ന് നാമകരണം ചെയ്യപ്പെട്ട INAS 316-ൽ, ബോയിംഗ് പി -8 ഐ വിമാനം, ഒരു മൾട്ടി-റോൾ ലോംഗ് റേഞ്ച് മാരിടൈം റെക്കനൈസെൻസ് ആന്റി സബ്മറൈൻ വാർഫെയർ  എന്നിവ ഉൾപ്പെടുന്നു. എയർ-ടു-ഷിപ്പ് മിസൈലുകളുടെ ഒരു ശ്രേണിയും ടോർപ്പിഡോകളും ഇതിൽ സജ്ജീകരിക്കാനാകും.
സമുദ്ര നിരീക്ഷണത്തിനും ആക്രമണത്തിനും ഉതകുന്ന ശക്തമായ പ്ലാറ്റ്ഫോമാണ് ഈ വിമാനം.
ഇലക്ട്രോണിക് യുദ്ധ ദൗത്യങ്ങൾ, തിരച്ചിലും രക്ഷാപ്രവർത്തനവും, ആയുധ പ്ലാറ്റ്ഫോമുകൾക്ക് ടാർഗെറ്റിംഗ് ഡാറ്റ നൽകുക, IA, IAF എന്നിവയ്ക്ക് സമയ-ബന്ധിത നിരീക്ഷണ വിവരങ്ങൾ നൽകുക,
ഇന്ത്യൻ മഹാസമുദ്ര മേഖലയിലെ ശത്രു കപ്പലുകളും അന്തർവാഹിനികളും കണ്ടെത്തുകയും നിർവീര്യമാക്കുകയും ചെയ്യുക എന്നിവയിലും നിർണ്ണായക പങ്ക് വഹിക്കും.
കമാൻഡർ അമിത് മൊഹപത്രയാണ് INAS 316 ന്റെ കമാൻഡർ.
IE/SKY
പ്രധാനമന്ത്രിയുടെ ഓഫീസ്
അരുണാചൽ പ്രദേശിന്റെ സമ്പന്നമായ സാംസ്കാരിക വിസ്മയത്തിന്റെ ആഘോഷമാണ് അരുണാചൽ രംഗ് മഹോത്സവ്, ഏക് ഭാരത് ശ്രേഷ്ഠ ഭാരതത്തിന്റെ തത്വങ്ങളുമായി യോജിക്കുന്നു: പ്രധാനമന്ത്രി
ഡൽഹി, മുംബൈ, കൊൽക്കത്ത, ഗുവാഹത്തി എന്നിവയുൾപ്പെടെ ഇന്ത്യയുടെ വിവിധ ഭാഗങ്ങളിൽ അരുണാചൽ രംഗ് മഹോത്സവ് ആഘോഷിക്കുന്നതിൽ പ്രധാനമന്ത്രി ശ്രീ നരേന്ദ്ര മോദി ആഹ്ളാദം പ്രകടിപ്പിച്ചു.
അരുണാചൽ പ്രദേശ് മുഖ്യമന്ത്രി ശ്രീ പേമ ഖണ്ഡുവിന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു.
“അരുണാചൽ രംഗ് മഹോത്സവ് ഒരു പരിപാടി മാത്രമല്ല; ഇത് അരുണാചൽ പ്രദേശിന്റെ സമ്പന്നമായ സാംസ്കാരിക മേളയുടെ ആഘോഷമാണ്. ഇത് ഏക് ഭാരത് ശ്രേഷ്ഠ ഭാരതത്തിന്റെ തത്വങ്ങളുമായി യോജിക്കുന്നു. ഡൽഹി, മുംബൈ, കൊൽക്കത്ത, ഗുവാഹത്തി എന്നിവയുൾപ്പെടെ ഇന്ത്യയുടെ വിവിധ ഭാഗങ്ങളിൽ ഈ പരിപാടി നടക്കുന്നത് കാണുന്നതിൽ സന്തോഷമുണ്ട്.
പ്രധാനമന്ത്രിയുടെ ഓഫീസ്
ജി20 യൂണിവേഴ്സിറ്റി കണക്റ്റ് ഫിനാലെ പരിപാടിയെ സെപ്റ്റംബര് 26-ന് പ്രധാനമന്ത്രി അഭിസംബോധന ചെയ്യും
ജി20 യൂണിവേഴ്സിറ്റി കണക്റ്റ് ഫിനാലെ പരിപാടിയെ പ്രധാനമന്ത്രി ശ്രീ നരേന്ദ്ര മോദി 2023 സെപ്തംബര് 26 വൈകുന്നേരം 4ന് ന്യൂഡല്ഹിയിലെ ഭാരത് മണ്ഡപത്തില് അഭിസംബോധന ചെയ്യും. രാജ്യത്തുടനീളമുള്ള വിവിധ സ്കൂളുകള്, ഉന്നത വിദ്യാഭ്യാസ സ്ഥാപനങ്ങള്, നൈപുണ്യ വികസന സ്ഥാപനങ്ങള് എന്നിവിടങ്ങളില് നിന്നുള്ള 5 കോടിയിലധികം യുവാക്കളുടെ റെക്കോര്ഡ് പങ്കാളിത്തമാണ് ജി20 ജന് ഭാഗിദാരി പ്രസ്ഥാനത്തിന് ലഭിച്ചത്. ഇന്ത്യയിലെ യുവാക്കള്ക്കിടയില് ഇന്ത്യയുടെ ജി20 അധ്യക്ഷ പദവികാലത്തേക്കുറിച്ചുള്ള അവബോധം വളര്ത്തുന്നതിനും വ്യത്യസ്ത ജി20 സമ്മേളനങ്ങളില് അവരുടെ പങ്കാളിത്തം വര്ദ്ധിപ്പിക്കുന്നതിനും ലക്ഷ്യമിട്ടാണ് ജി20 യൂണിവേഴ്സിറ്റി കണക്റ്റ് പരിപാടി ആരംഭിച്ചത്. ഇന്ത്യയിലുടനീളമുള്ള സര്വ്വകലാശാലകളില് നിന്നുള്ള 1 ലക്ഷത്തിലധികം വിദ്യാര്ത്ഥികളാണ് പരിപാടിയില് പങ്കെടുത്തത്. സ്വാതന്ത്ര്യത്തിന്റെ 75 വര്ഷത്തിന്റെ സ്മരണയ്ക്കായി 75 സര്വ്വകലാശാലകള്ക്കായി ആദ്യം പദ്ധതിയിട്ടിരുന്ന ഈ സംരംഭം ഒടുവില് രാജ്യത്തെ 101 സര്വ്വകലാശാലകളിലേക്ക് വ്യാപിപ്പിച്ചു.
ജി-20 യൂണിവേഴ്സിറ്റി കണക്ട് സംരംഭത്തിന് കീഴില് രാജ്യത്തുടനീളം നിരവധി പരിപാടികള് നടന്നു. ഉന്നത വിദ്യാഭ്യാസ സ്ഥാപനങ്ങളില് നിന്നുള്ള വിപുലമായ പങ്കാളിത്തത്തിന് അവ സാക്ഷ്യം വഹിച്ചു. കൂടുതല്. തുടക്കത്തില് സര്വ്വകലാശാലകള്ക്കായുള്ള ഒരു പരിപാടിയായി ആരംഭിച്ചത് വളരെ വേഗത്തില് സ്കൂളുകളും കോളേജുകളും ഉള്പ്പെടുത്തി, കൂടുതല് ആളുകളിലേക്ക് എത്തി.
ജി20 യൂണിവേഴ്സിറ്റി കണക്റ്റ് ഫിനാലെയില് ഏകദേശം 3000 വിദ്യാര്ത്ഥികളും അധ്യാപകരും വിവിധ സര്വകലാശാലാ വൈസ് ചാന്സലര്മാരും പങ്കെടുക്കും. കൂടാതെ, രാജ്യത്തുടനീളമുള്ള വിദ്യാര്ത്ഥികളും പരിപാടിയില് തത്സമയം ചേരും.
NS
(
പ്രധാനമന്ത്രിയുടെ ഓഫീസ്
പിഎം ജെഡിവൈ ആറുവര്ഷം വിജയകരമായി പൂര്ത്തിയാക്കിയതില് സന്തോഷം അറിയിച്ച് പ്രധാനമന്ത്രി
ജന് ധന് യോജന 6 വര്ഷം വിജയകരമായി പൂര്ത്തിയാക്കിയതില് പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. പിഎം-ജെഡിവൈ വിജയിപ്പിക്കാന് അക്ഷീണം പ്രവര്ത്തിച്ച എല്ലാവരെയും അദ്ദേഹം അഭിനന്ദിച്ചു.
''ആറ് വര്ഷം മുമ്പ്, ഈ ദിവസമാണ്, ബാങ്കിങ് സൗകര്യങ്ങളുടെ ഭാഗമാകാത്തവര്ക്കായുള്ള ബാങ്കിങ് സംവിധാനം ലക്ഷ്യമിട്ട് പ്രധാനമന്ത്രി ജന് ധന് യോജന ആരംഭിച്ചത്. ഈ സംരംഭം ഒരു മാറ്റത്തിന്റെ തുടക്കമായിരുന്നു; നിരവധി ദാരിദ്ര്യ നിര്മാര്ജന സംരംഭങ്ങള്ക്കിത് അടിത്തറ പാകി; കോടിക്കണക്കിന് ആളുകള്ക്ക് പ്രയോജനപ്രദമായി.
പ്രധാനമന്ത്രി ജന് ധന് യോജനയിലൂടെ നിരവധി കുടുംബങ്ങളുടെ ഭാവി സുരക്ഷിതമായി. ഗുണഭോക്താക്കളില് ഏറിയ പങ്കും ഗ്രാമങ്ങളില് നിന്നുള്ളവരും സ്ത്രീകളുമാണ്. പിഎം-ജെഡിവൈ ഒരു വിജയമാക്കിത്തീര്ക്കാന് അക്ഷീണം യത്നിച്ച ഏവര്ക്കും എന്റെ അഭിനന്ദനങ്ങള്.''- പ്രധാനമന്ത്രി പറഞ്ഞു.
(
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
5G നെറ്റ്വർക്ക് വികസനം അവസാന ഘട്ടത്തിലാണെന്ന് ടെലികോം മന്ത്രി ശ്രീ അശ്വിനി വൈഷ്ണവ് "ഇന്ത്യ ടെലികോം 2022" ൽ പറഞ്ഞു
ന്യൂ ഡൽഹി, ഫെബ്രുവരി 08, 2022
ഇന്ത്യയിലെ ടെലികോം കമ്പനികൾക്ക്, യോഗ്യതയുള്ള വിദേശ കമ്പനികളുമായി സംവദിക്കുന്നതിന് അവസരം നൽകുന്നതിനായി, കേന്ദ്ര കമ്മ്യൂണിക്കേഷൻസ് മന്ത്രി ശ്രീ അശ്വിനി വൈഷ്ണവ് ഇന്ന് ഒരു അന്താരാഷ്ട്ര ബിസിനസ് എക്സ്പോ 'ഇന്ത്യ ടെലികോം 2022' - ഉദ്ഘാടനം ചെയ്തു. കേന്ദ്ര കമ്മ്യൂണിക്കേഷൻസ് സഹമന്ത്രി ശ്രീ ദേവു സിൻഹ ചൗഹൻ സന്നിഹിതനായിരുന്നു.
കേന്ദ്ര വാണിജ്യ വകുപ്പിന്റെ മാർക്കറ്റ് ആക്സസ് ഇനിഷ്യേറ്റീവ് സ്കീമിന്  കീഴിൽ, ടെലികോം എക്യുപ്മെന്റ് ആൻഡ് സർവീസസ് എക്സ്പോർട്ട് പ്രൊമോഷൻ കൗൺസിൽ  ആണ് 2022 ഫെബ്രുവരി 8 മുതൽ 10 വരെ പരിപാടി സംഘടിപ്പിച്ചിരിക്കുന്നത്. ടെലികമ്മ്യൂണിക്കേഷൻസ് വകുപ്പ്, കേന്ദ്ര വിദേശകാര്യമന്ത്രാലയം, വിവിധ രാജ്യങ്ങളിലെ ഇന്ത്യൻ എംബസികൾ എന്നിവയും പരിപാടിയെ പിന്തുണയ്ക്കുന്നുണ്ട്. 45-ലധികം രാജ്യങ്ങളിൽ നിന്നുള്ള യോഗ്യതയുള്ള ബയർമാരാണ് പരിപാടിയിൽ പങ്കെടുക്കുന്നത്. സമ്മേളനത്തിന് പുറമെ 40-ലധികം ഇന്ത്യൻ ടെലികോം കമ്പനികൾ തങ്ങളുടെ ഉൽപ്പന്നങ്ങളും കഴിവുകളും എക്സിബിഷനിൽ പ്രദർശിപ്പിക്കുന്നുണ്ട്.
ഇന്ത്യയിലെ ഇലക്ട്രോണിക്സ് നിർമ്മാണം 75 ശതകോടി യുഎസ് ഡോളറിനടുത്താണെന്ന് ഉദ്ഘാടന പ്രസംഗത്തിൽ ശ്രീ അശ്വിനി വൈഷ്ണവ് പറഞ്ഞു. ഇത് 20% CAGR-ഇൽ കൂടുതൽ വളർച്ച രേഖപെടുത്തുന്നു. രാജ്യം തദ്ദേശീയമായി 4G കോർ & റേഡിയോ നെറ്റ്വർക്ക് വികസിപ്പിച്ചെടുത്തിട്ടുണ്ട്. 5ജി നെറ്റ്വർക്ക് വികസനത്തിന്റെ അവസാന ഘട്ടത്തിലാണെന്നും അദ്ദേഹം കൂട്ടിച്ചേർത്തു.
'ഇന്ത്യ ടെലികോം 2022' സാങ്കേതികവിദ്യയുടെയും ബിസിനസ്സ് വിനിമയത്തിന്റെയും ഒത്തുചേരലിനുള്ള ഒരു വേദിയാണ്.
RRTN/SKY
(Visitor Counter : 138
പ്രധാനമന്ത്രിയുടെ ഓഫീസ്
അസമീസ് സാഹിത്യകാരൻ അതുലനാദ ഗോസ്വാമിയുടെ നിര്യാണത്തിൽ പ്രധാനമന്ത്രി അനുശോചിച്ചു
പ്രശസ്ത അസമീസ് സാഹിത്യകാരൻ ശ്രീ അതുലനാദ ഗോസ്വാമി ജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു;
"പ്രശസ്ത എഴുത്തുകാരൻ ശ്രീ അതുലാനന്ദ ഗോസ്വാമി ജിയുടെ നിര്യാണത്തിൽ ദുഖിക്കുന്നു . അദ്ദേഹത്തിന്റെ കൃതികൾക്ക് വലിയ അംഗീകാരം ലഭിച്ചു, അവയുടെ വൈവിധ്യവും സംവേദനക്ഷമതയും പ്രശംസനീയമാണ്. അസാമീസ് സാഹിത്യം ഇംഗ്ലീഷിൽ ജനകീയമാക്കാൻ അദ്ദേഹം വളരെയധികം പരിശ്രമിച്ചു. അദ്ദേഹത്തിന്റെ കുടുംബാംഗങ്ങളോടും ആരാധകരോടും അനുശോചനം രേഖപ്പെടുത്തുന്നു. ഓം ശാന്തി.”
-ND-
(
പ്രത്യേക സേവനങ്ങളും ഫീച്ചറുകളും
ലക്ഷദ്വീപില് സമുദ്ര യാത്രയ്ക്കിടെ ബോധവല്ക്കരണ പരിപാടിയുമായി സെന്ട്രല് ബ്യൂറോ ഓഫ് കമ്യൂണിക്കേഷന്
കവരത്തി : സെന്ട്രല് ബ്യൂറോ ഓഫ് കമ്യൂണിക്കേഷന് കവരത്തി ഫീല്ഡ് ഓഫിസിന്റെ ആഭിമുഖ്യത്തില് സമുദ്രയാനത്തില് ആസാദി കാ അമൃത് മഹോല്സവ് ബോധവല്ക്കരണ പരിപാടികള് സംഘടിപ്പിച്ചു. ലക്ഷദ്വീപിലെ കവരത്തിയില് നിന്ന് ആന്ത്രോത്ത് ദ്വീപിലേക്കുള്ള സമുദ്രയാനമായ ചെറിയപാനിയിലാണ് പരിപാടികള് സംഘടിപ്പിച്ചത്. രാവിലെ കവരത്തിയില് നിന്നു പുറപ്പെട്ട സമുദ്രയാനത്തില് 250-ഓളം യാത്രക്കാരാണ് ഉണ്ടായിരുന്നത്. അവബോധ പരിപാടികളുടെ ഭാഗമായി ഇന്ത്യ ജി 20 അധ്യക്ഷ പദവിയിലെത്തയതിനെ കുറിച്ചുള്ളതടക്കം നിരവധി വീഡിയോ ചിത്രങ്ങളും ആറ് എല്ഇഡി ടിവി സ്ക്രീനുകളിലൂടെ യാത്രക്കാര്ക്കു വേണ്ടി പ്രദര്ശിപ്പിച്ചു. വിവിധ സര്ക്കാര് പദ്ധതികളെ കുറിച്ചുള്ള ബോധവല്ക്കരണം, പ്രചാരണ സാമഗ്രികളുടെ വിതരണം എന്നിവയ്ക്ക് പാലക്കാട് ഫീല്ഡ് പബ്ലിസിറ്റി ഓഫിസര് എം സ്മിതി, സെന്ട്രല് ബ്യൂറോ ഓഫ് കമ്യൂണിക്കേഷന് ഉദ്യോഗസ്ഥരായ ഡോ. അബ്ദുള് ജലീല്, എം സുരേഷ്കുമാര് നേതൃത്വം നല്കി. ആന്ത്രോത്ത് ദ്വീപില് വെള്ളിയാഴ്ച മുതല് നടക്കുന്ന ആസാദി കാ അമൃത് മഹോല്സവ് ജനസമ്പര്ക്ക പരിപാടികളുടേയും പ്രദര്ശനത്തിന്റേയും മുന്നോടിയായാണ് പ്രചാരണ പരിപാടികള് സംഘടിപ്പിച്ചത്.
(Visitor Counter : 55
പ്രധാനമന്ത്രിയുടെ ഓഫീസ്
വിസസോളി ലൗംഗുവിന്റെ നിര്യാണത്തിൽ പ്രധാനമന്ത്രി അനുശോചിച്ചു
നാഗാലാൻഡിലെ ബി ജെ പി നേതാവ് ശ്രീ വിസസോളി ലൗംഗുവിന്റെ മരണത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു:
"നാഗാലാൻഡിന്റെ പുരോഗതിയിലും നാഗാ ജനതയുടെ ശാക്തീകരണത്തിലും അത്യുത്സാഹമുള്ള, കഠിനാധ്വാനിയായ വ്യക്തിയായിരുന്നു ശ്രീ വിസസോളി ലൗംഗു. സംസ്ഥാനത്ത് ബിജെപിയെ ശക്തിപ്പെടുത്താൻ അദ്ദേഹം ശ്രദ്ധേയമായ ശ്രമങ്ങൾ നടത്തി. അദ്ദേഹത്തിന്റെ വിയോഗത്തിൽ വേദനിക്കുന്നു. അദ്ദേഹത്തിന്റെ കുടുംബത്തിനും അനുഭാവികൾക്കും അനുശോചനം. അദ്ദേഹത്തിന്റെ ആത്മാവിന് നിത്യശാന്തി നേരുന്നു. "
(
വാണിജ്യ വ്യവസായ മന്ത്രാലയം
ഏപ്രിലിലെ പണപ്പെരുപ്പം 2.92 ശതമാനം
ഉപഭോക്തൃവിലസൂചികഅടിസ്ഥാനമാക്കിയുള്ളരാജ്യത്തെ ചില്ലറ പണപ്പെരുപ്പം ഈ വര്ഷം ഏപ്രിലില് 2.92 ശതമാനമായി നേരിയതോതില്ഉയര്ന്നു. ഭക്ഷ്യവിലക്കയറ്റമാണ്ഇതിന് പ്രധാന കാരണം. തൊട്ടു മുന്മാസം 2.86 ശതമാനവുംകഴിഞ്ഞ വര്ഷം ഏപ്രിലില് 4.58 ശതമാനവുമായിരുന്നു പണപ്പെരുപ്പം.
ND MRD- 286
പ്രധാനമന്ത്രിയുടെ ഓഫീസ്
ആന്ധ്രാപ്രദേശിലെ മംഗളഗിരി എയിംസ് കൈവരിച്ച നേട്ടത്തെ പ്രധാനമന്ത്രി അഭിനന്ദിച്ചു
10 ലക്ഷം ഒപി പരിശോധന പൂർത്തിയാക്കിയ ആന്ധ്രാപ്രദേശിലെ മംഗളഗിരി എയിംസിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. അടുത്തിടെ നടന്ന 'മൻ കീ ബാത്ത്' പരിപാടികളിലൊന്നിൽ, ഒരു ഡോക്ടറുമായും ടെലിപരിശോധനയിൽനിന്ന് പ്രയോജനം നേടിയ ഒരാളുമായും ആശയവിനിമയം നടത്തിയതുൾപ്പെടെ, ഈ വിഷയം താൻ ചർച്ച ചെയ്തിട്ടുണ്ടെന്നും ശ്രീ മോദി പറഞ്ഞു.
10 ലക്ഷം ഒപി പരിശോധനകളെക്കുറിച്ചുള്ള ആന്ധ്രാപ്രദേശിലെ മംഗളഗിരി എയിംസിന്റെ ട്വീറ്റിന് മറുപടിയായി പ്രധാനമന്ത്രി കുറിച്ചതിങ്ങനെ:
"സ്ഥാപനത്തിന്റെ മികച്ച നേട്ടം. അടുത്തിടെ നടന്ന #MannKiBaat പരിപാടികളിലൊന്നിൽ, ഒരു ഡോക്ടറുമായും ടെലിപരിശോധനയിൽനിന്ന് പ്രയോജനം നേടിയ ഒരാളുമായും ആശയവിനിമയം നടത്തിയതുൾപ്പെടെ, ഈ വിഷയം ഞാൻ ചർച്ച ചെയ്തിരുന്നു."
രാജ്യരക്ഷാ മന്ത്രാലയം
പ്രതിരോധ മന്ത്രാലയ ജീവനക്കാര് ഒരു ദിവസത്തെ വേതനം പി.എം-കെയേര്സ് ഫണ്ടിലേക്ക് സംഭാവനചെയ്യും; 500 കോടി രൂപയുടെ സംഭാവന പ്രതീക്ഷിക്കുന്നു
കോവിഡ്-19നെതിരെയുള്ള പോരാട്ടത്തിനുള്ള പി.എംം-കെയേഴ്സ് ഫണ്ടിലേക്ക് ഒരുദിവസത്തെ വേതനം സംഭാവനചെയ്യാനുള്ള പ്രതിരോധ മന്ത്രാലയം ജീവനക്കാരുടെ നിര്ദ്ദേശത്തിന് പ്രതിരോധമന്ത്രി ശ്രീ രാജ്നാഥ് സിംഗ് അംഗീകാരം നല്കി. കരസേന, നാവികസേന, വ്യോമസേന, പ്രതിരോധ പൊതുമേഖലാ സ്ഥാപനങ്ങള് മറ്റുള്ളവ എല്ലാം ഉള്പ്പെടെ വിവിധ വിഭാഗങ്ങളില് നിന്ന് സംയുക്തമായി 500 കോടി രൂപ നേടാനാകുമെന്നാണ് പ്രതീക്ഷിക്കുന്നത്.
സംഭാവന നല്കുന്ന കാര്യത്തില് ജീവനക്കാര്ക്ക് സ്വ്േച്ഛപ്രകാരം തീരുമാനമെടുക്കാം, ആരെങ്കിലും ഇതില് നിന്നും പിന്മാറണമെന്ന് ആഗ്രഹിക്കുന്നുവെങ്കില് അവരെ ഒഴിവാക്കും
പ്രധാനമന്ത്രിയുടെ ഓഫീസ്
ശ്രീ അന്ന ജീവിതത്തിന്റെ ഭാഗമാക്കാൻ പ്രധാനമന്ത്രി എല്ലാവരോടും അഭ്യർത്ഥിച്ചു
ഭക്ഷണത്തിൽ ചെറു ധാന്യങ്ങൾ ചേർത്തിട്ടുണ്ടെന്ന , സെറോദയുടെ സ്ഥാപകനും സിഇഒയുമായ നിതിൻ കാമത്തിന്റെ ട്വീറ്റ് ത്രെഡിന് പ്രധാനമന്ത്രി ശ്രീ നരേന്ദ്ര മോദി മറുപടി നൽകി.
നിതിൻ കാമത്തിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
“ഇത് വായിച്ചതിൽ സന്തോഷം! നമുക്കെല്ലാവർക്കും ശ്രീ അന്നയെ നമ്മുടെ ജീവിതത്തിന്റെ ഭാഗമാക്കാം.
ആരോഗ്യ, കുടുംബക്ഷേമ മന്ത്രാലയം
145.61 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഡിസംബർ 20, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 145.61 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
 കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്
മന്ത്രിസഭ
എൻ ഐ ഐ എഫ് ഡെബ്റ്റ് പ്ലാറ്റ്ഫോമിൽ മൂലധന ഓഹരി ഉൾചേർക്കൽ നടത്തുന്നതിന് കേന്ദ്ര മന്ത്രിസഭ അംഗീകാരം
(എൻ ഐ ഐ എഫ് ഡെബ്റ്റ് പ്ലാറ്റ്ഫോമിൽ ഗവൺമെന്റ് 6000 കോടി രൂപ മൂലധന ഓഹരി ഉൾചേർക്കൽ നടത്തുന്നതിനുള്ള ശുപാർശക്ക് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്രമന്ത്രിസഭാ യോഗം അംഗീകാരം നൽകി. അസീം ഇൻഫ്രാ സ്ട്രക്ച്ചർ ഫിനാൻസ് ലിമിറ്റഡ്,എൻ ഐ ഐ എഫ് ഇൻഫ്രാസ്ട്രക്ചർ ഫിനാൻസ് ലിമിറ്റഡ് എന്നിവയടങ്ങുന്ന നാഷണൽ ഇൻവെസ്റ്റ് മെന്റ് ആൻഡ് ഇൻഫ്രാസ്ട്രക്ച്ചർ ഫണ്ട് സ്പോൺസർ ചെയ്യുന്നതാണ്, എൻ ഐ ഐ എഫ് ഡെബ്റ്റ് പ്ലാറ്റ്ഫോം.താഴെപ്പറയുന്ന ഉപാധികളോടെയാണ് അനുമതി:
1 .2020-2021 വർഷത്തിൽ 2,000 കോടി രൂപ മാത്രമേ അനുവദിക്കൂ. കോവിഡ് 19 ന്റെ അസാധാരണ സാഹചര്യത്തിൽ, സാമ്പത്തിക ക്രയവിക്രയങ്ങൾ പരിമിതമായതിനാൽ, കടമെടുപ്പ് ആവശ്യമെങ്കിൽ മാത്രമേ, അനുവദിച്ച തുക വിതരണം ചെയ്യുകയുള്ളൂ.
2. ആഭ്യന്തര,ആഗോള പെൻഷൻ ഫണ്ടിൽ നിന്നും, ഗവൺമെന്റ് ഉടമസ്ഥതയിലുള്ള മറ്റ് നിക്ഷേപ ഫണ്ടുകളിൽ നിന്നുമുള്ള ഓഹരി നിക്ഷേപം ഉപയോഗപ്പെടുത്തുന്നതിന് എൻ ഐ ഐ എഫ് ആവശ്യമായ നടപടികൾ സ്വീകരിക്കും.
ആത്മ നിർഭർ ഭാരത് 3.0 പദ്ധതിയിലുൾപ്പെടുത്തി സാമ്പത്തിക ഉത്തേജനത്തിനായി കേന്ദ്ര ധനകാര്യ വകുപ്പ് മന്ത്രി ശ്രീമതി നിർമ്മലാ സീതാരാമൻ,2020 നവംബർ 12ന് പ്രഖ്യാപിച്ച 12 ഇന പരിപാടികളിൽ ഒന്നാണിത്.
പ്രധാനമന്ത്രിയുടെ ഓഫീസ്
മൗലാന ആസാദിന്റെ ജന്മവാർഷികത്തിൽ പ്രധാനമന്ത്രി അദ്ദേഹത്തിന് ആദരാഞ്ജലികൾ അർപ്പിച്ചു
പ്രധാനമന്ത്രി ശ്രീ നരേന്ദ്ര മോദി മൗലാന ആസാദിന്റെ ജന്മദിനത്തിൽ അദ്ദേഹത്തിന് ആദരാഞ്ജലികൾ അർപ്പിച്ചു. സ്വാതന്ത്ര്യ സമരത്തിലെ അദ്ദേഹത്തിന്റെ സംഭാവനകളും വിദ്യാഭ്യാസത്തോടുള്ള അഭിനിവേശവും പ്രധാനമന്ത്രി അനുസ്മരിച്ചു.
പ്രധാനമന്ത്രി ട്വീറ്റ് ചെയ്തു;
“മൗലാനാ ആസാദിന്റെ ജന്മദിനത്തിൽ അദ്ദേഹത്തെ അനുസ്മരിക്കുന്നു. അദ്ദേഹത്തിന്റെ വൈജ്ഞാനിക സ്വഭാവത്തിനും വൈജ്ഞാനിക വൈദഗ്ധ്യത്തിനും അദ്ദേഹം പരക്കെ പ്രശംസിക്കപ്പെട്ടു. അദ്ദേഹം നമ്മുടെ സ്വാതന്ത്ര്യ സമരത്തിന്റെ മുൻനിരയിൽ തുടർന്നു, മറ്റ് പ്രമുഖ വ്യക്തികളുമായി അടുത്ത് പ്രവർത്തിച്ചു. വിദ്യാഭ്യാസത്തിലും അദ്ദേഹത്തിന് ഉല്ക്കടമായ താൽപ്പര്യമുണ്ടായിരുന്നു.
--ND--
Remembering Maulana Azad on his birth anniversary. He is widely admired for his scholarly nature and intellectual prowess. He remained at the forefront of our freedom movement, working closely with other leading lights. He was also passionate about education. pic.twitter.com/gKg7BFkFSo
— Narendra Modi  November 11, 2022
പ്രധാനമന്ത്രിയുടെ ഓഫീസ്
സ്വാതന്ത്ര്യദിനത്തിൽ പ്രധാനമന്ത്രി മഹാത്മാഗാന്ധിക്ക് ശ്രദ്ധാഞ്ജലി അർപ്പിച്ചു
സ്വാതന്ത്ര്യദിനത്തിൽ രാഷ്ട്രപിതാവിന് ശ്രദ്ധാഞ്ജലി അർപ്പിക്കാൻ പ്രധാനമന്ത്രി രാജ്ഘട്ടിലെത്തി.
പ്രധാനമന്ത്രി ട്വീറ്റ് ചെയ്തു.
രാജ്ഘട്ടിൽ മഹാത്മാ ഗാന്ധിക്ക് ശ്രദ്ധാഞ്ജലി അർപ്പിച്ചു. ജനങ്ങളുടെ അഭിലാഷങ്ങൾ നിറവേറ്റുന്നതിനായി പ്രവർത്തിക്കുമ്പോൾ അദ്ദേഹത്തിന്റെ ചിന്തകളും ആദർശങ്ങളും നമ്മെ തുടർ ന്നും നയിക്കുന്നു. ''
പ്രധാനമന്ത്രിയുടെ ഓഫീസ്
സ്ത്രീകളുടെ അന്തസ്സും സുരക്ഷയും ഉറപ്പാക്കുന്നതു പരമപ്രധാനമെന്നു പ്രധാനമന്ത്രി
തുല്യതയ്ക്കും അവസരങ്ങള്ക്കും ഊന്നല് നല്കി സ്ത്രീശാക്തീകരണത്തില് കേന്ദ്രീകൃതമായ രാഷ്ട്രനിര്മാണം നടക്കണമെന്നു പ്രധാനമന്ത്രി ശ്രീ. നരേന്ദ്ര മോദി പറഞ്ഞു.
'നമ്മുടെ സ്ത്രീശക്തി എല്ലാ രംഗങ്ങളിലും മികവു പ്രകടിപ്പിച്ചു' എന്ന് അദ്ദേഹം ട്വീറ്റ് ചെയ്തു.
നീതി നടപ്പാക്കപ്പെട്ടു എന്നൂ ചൂണ്ടിക്കാണിക്കവേ സ്ത്രീകളുടെ അന്തസ്സും സുരക്ഷയും ഉറപ്പാക്കേണ്ടതു പ്രധാനമാണെന്ന് അദ്ദേഹം ആഹ്വാനം ചെയ്തു.
(
രാജ്യരക്ഷാ മന്ത്രാലയം
മലബാർ 2020 അഭ്യാസത്തിന്റെ രണ്ടാംഘട്ടം
മലബാർ 2020 സംയുക്തസേനാ അഭ്യാസത്തിന്റെ രണ്ടാംഘട്ടം2020 നവംബർ 17 മുതൽ 20 വരെ വടക്കൻ അറബിക്കടലിൽ നടക്കും . മലബാർ 2020 സംയുക്ത അഭ്യാസത്തിന്റെ ഒന്നാംഘട്ടം ബംഗാൾ ഉൾക്കടലിൽ ഈ മാസം മൂന്നു മുതൽ ആറുവരെ സംഘടിപ്പിച്ചിരുന്നു. ഓസ്ട്രേലിയ, ഇന്ത്യ, ജപ്പാൻ, യുഎസ് നാവികസേനകളുടെ അത്യാധുനികവും സഹകരണ അടിസ്ഥാനത്തിൽ ഉള്ളതുമായ അഭ്യാസപ്രകടനങ്ങൾ രണ്ടാംഘട്ടത്തിൽ നടക്കും.
വിക്രമാദിത്യ യുദ്ധക്കപ്പൽ നേതൃത്വം നൽകുന്ന ഇന്ത്യൻ നാവികസേന സംഘവും, നിമിറ്റ്സ് വിമാനവാഹിനി യുടെ നേതൃത്വത്തിലുള്ള യുഎസ് നാവികസേന സംഘവും രണ്ടാംഘട്ടത്തിലെ സംയുക്ത അഭ്യാസങ്ങളിൽ പങ്കെടുക്കുന്നതാണ്.
ഈ രണ്ട് വിമാനവാഹിനി കപ്പലുകൾക്ക് പുറമേ, മറ്റ് കപ്പലുകളും അന്തർവാഹിനികളും , വിമാനങ്ങളും വലിയതോതിലുള്ള നാവിക അഭ്യാസങ്ങളിൽ പങ്കെടുക്കും. ഇതിനുപുറമേ നാല് സൗഹൃദ രാഷ്ട്രങ്ങൾക്കിടയിലെയും ,സഹകരണം വർദ്ധിപ്പിക്കുന്നതിന്റെ ഭാഗമായി അന്തർവാഹിനി, സമുദ്ര ഉപരിതല അഭ്യാസങ്ങളും വെടിക്കോപ്പുകളുടെ പ്രയോഗവും ഉണ്ടായിരിക്കുന്നതാണ്.(Visitor Counter : 144
വിനോദസഞ്ചാര മന്ത്രാലയം
മേഘാലയയിലെവിനോദസഞ്ചാരകേന്ദ്രങ്ങള് അടച്ചിട്ടു
മേഘാലയയിലെവിനോദസഞ്ചാരകേന്ദ്രങ്ങള് 2020 മാര്ച്ച് 31 വരെഅടച്ചിട്ടതായിമേഘാലയ ഇന്ഫര്മേഷന് ആന്ഡ് പബ്ലിക് റിലേഷന് ഡയറക്ടര്അറിയിച്ചു. ഇത് ഏപ്രില് 15 വരെ നീട്ടാന് സാധ്യതയുള്ളതിനാല്, ഷില്ലോംഗിലേക്കുംമേഘാലയയിലെഇതര പ്രദേശങ്ങളിലേക്കും പോകാനൊരുങ്ങുന്നവര്അതിനനുസരിച്ച്യാത്ര ക്രമീകരിക്കണം.
GK -MRD
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 17.31 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
17,31,18,435
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 17.31 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പ്രധാനമന്ത്രിയുടെ ഓഫീസ്
വിജയ് ദിവസിൽ പ്രധാനമന്ത്രി സായുധ സേനകൾക്ക് പ്രണാമം അർപ്പിച്ചു
1971ലെ യുദ്ധത്തിൽ ഇന്ത്യക്ക് അസാധാരണമായ വിജയം ഉറപ്പാക്കിയ ധീരരായ എല്ലാ സായുധ സേനാംഗങ്ങൾക്കും പ്രധാനമന്ത്രി ശ്രീ നരേന്ദ്ര മോദി വിജയ് ദിവസിൽ ആദരാഞ്ജലികൾ അർപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു;
" 1971ലെ യുദ്ധത്തിൽ ഇന്ത്യക്ക് അസാധാരണമായ വിജയം ഉറപ്പാക്കിയ ധീരരായ എല്ലാ സായുധ സേനാംഗങ്ങൾക്കും വിജയ് ദിവസിൽ, ഞാൻ ആദരാഞ്ജലികൾ അർപ്പിക്കുന്നു. രാജ്യത്തെ സുരക്ഷിതമായും സുരക്ഷിതമായും നിലനിർത്തുന്നതിൽ സായുധ സേനകളുടെ പങ്കിന് നമ്മുടെ രാജ്യം എപ്പോഴും കടപ്പെട്ടിരിക്കും."
On Vijay Diwas, I pay homage to all those brave armed forces personnel who ensured India attained an exceptional win in the 1971 war. Our nation will always be indebted to the armed forces for their role in keeping the country safe and secure.
— Narendra Modi  December 16, 2022
ധനകാര്യ മന്ത്രാലയം
ആരോഗ്യം- സമര്പ്പിത കോവിഡ് അടിസ്ഥാന സൗകര്യങ്ങളെക്കുറിച്ചുള്ള ഒരു വിവരണം
മഹാമാരിയുടെ പ്രഖ്യാപനം മുതല് രണ്ടുവര്ഷത്തിലേറെയായി സമ്പദ്വ്യവസ്ഥയുടെ പുനരുജ്ജീവനം സന്തുലിതമാക്കുന്നതിനും വര്ദ്ധിച്ചുവരുന്ന കേസുകളുടെ ഭാരം കൈകാര്യം ചെയ്യുന്നതിനുമായി വിവിധ സാമ്പത്തിക, സാമൂഹിക നടപടികളാണ് ഗവണ്മെന്റ് കൈക്കൊണ്ടിട്ടുള്ളത്. ഭൗതീകവും ഡിജിറ്റലും ആയ ആരോഗ്യ അടിസ്ഥാന സൗകര്യങ്ങള് വര്ദ്ധിപ്പിക്കല്, ആരോഗ്യ പ്രൊഫഷണലുകള്ക്ക് മെച്ചപ്പെട്ട പരിശീലനം നല്കല്, സാമൂഹിക പ്രതിരോധ കുത്തിവയപ്പ് യജ്ഞം എന്നിവ ഇതില് ഉള്പ്പെടുന്നുവെന്ന് 2022-23ലെ സാമ്പത്തിക സര്വേ പറയുന്നു. 2022-23 സാമ്പത്തിക സര്വേ കേന്ദ്ര ധനകാര്യ, കോര്പ്പറേറ്റ് കാര്യ മന്ത്രി ഇന്ന് പാര്ലമെന്റില് അവതരിപ്പിച്ചു.
ആരോഗ്യ അടിസ്ഥാന സൗകര്യ വികസനത്തിനായുള്ള ചെലവ് വര്ദ്ധിപ്പിക്കുന്നതില് കേന്ദ്ര ഗവണ്മെന്റ് ശ്രദ്ധ കേന്ദ്രീകരിച്ചതായി സര്വേ നിരീക്ഷിക്കുന്നു.
 ഏറ്റവും താഴേത്തട്ടിലുള്ള ആരോഗ്യ സ്ഥാപനങ്ങളില് നിക്ഷേപിക്കുകയും ഗ്രാമങ്ങളിലും നഗരങ്ങളിലും ആരോഗ്യ സൗഖ്യ കേന്ദ്രങ്ങള് കളുടെയും തോത് വര്ദ്ധിപ്പിക്കുകയും ചെയ്തു;
 എല്ലാ ജില്ലകളിലും ക്രിട്ടിക്കല് കെയര് ഹോസ്പിറ്റല് ബ്ലോക്കുകള്  സ്ഥാപിച്ചു; അതോടൊപ്പം
 മഹാമാരികളെ കൈകാര്യം ചെയ്യുന്നതിനായി എല്ലാ ജില്ലകളിലും ബ്ലോക്കുകളിലും പൊതുജനാരോഗ്യ യൂണിറ്റുകളിലും സംയോജിത പബ്ലിക് ഹെല്ത്ത് ലബോറട്ടറികള് മുഖേന ലബോറട്ടറി ശൃംഖലയും നിരീക്ഷണവും ശക്തിപ്പെടുത്തി.
മഹാമാരിയെ നേരിടാന് സംസ്ഥാന ഗവണ്മെന്റുകളും വിവിധ നടപടികള് സ്വീകരിച്ചു. കോ-വിന്, ഇ-സഞ്ജീവനി എന്നീ ഡിജിറ്റല് അടിസ്ഥാനസൗകര്യങ്ങളിലൂടെ ഇത് പൂര്ത്തീകരിച്ചു. തുടര്ച്ചയായ ആഘാതങ്ങള്ക്കിടയിലും എല്ലാ തലങ്ങളിലുമുള്ള സമയോചിതമായ ഇടപെടലുകള് കോവിഡ് മഹാമാരിയെ വിജയകരമായി തരണം ചെയ്യാന് ഇന്ത്യയെ സഹായിച്ചു, സാമ്പത്തിക സര്വേ സൂചിപ്പിക്കുന്നു.
രാജ്യത്ത് സമര്പ്പിത കോവിഡ്-19 ആരോഗ്യ സൗകര്യങ്ങളുടെ ത്രിതല ക്രമീകരണം നടപ്പിലാക്കി:
 നേരിയതോതില് രോഗമോ രോഗലക്ഷണമോ ഉള്ള കേസുകള്ക്കായി ഐസൊലേഷന് കിടക്കകളുള്ള ഒരു സമര്പ്പിത കോവിഡ് പരിപാലന കേന്ദ്രം;
 ഇടത്തരം കേസുകള്ക്കായി ഓക്സിജന് സൗകര്യമുള്ള ഐസൊലേഷന് കിടക്കകളോടുകൂടിയ ഒരു സമര്പ്പിത കോവിഡ് ആരോഗ്യ കേന്ദ്രം , കൂടാതെ
 ഗുരുതരമായ കേസുകള്ക്കായി ഐ.സി.യു  കിടക്കകളുള്ള സമര്പ്പിത കോവിഡ് ആശുപത്രി. ഇതിനു പുറമെ, പ്രതിരോധം, റെയില്വേ മുതലായവയ്ക്ക് കീഴിലുള്ള തൃതീയ പരിചരണ ആശുപത്രികളും പ്രയോജനപ്പെടുത്തി.
കോവിഡ് മഹാമാരി കാലത്ത് ഓക്സിജന് അടിസ്ഥാനസൗകര്യം ശക്തിപ്പെടുത്തി
-പ്രഷര് സ്വിംഗ് അഡ്സോര്പ്ഷന്  ഓക്സിജന് ജനറേഷന് പ്ലാന്റുകള്: രാജ്യത്തെ ഓരോ ജില്ലകളിലേയും പൊതുജനാരോഗ്യ കേന്ദ്രങ്ങളില് പി.എം-കെയേഴ്സിന്റെ പിന്തുണയോടെ കുറഞ്ഞത് 1 പി.എസ്.എ പ്ലാന്റെങ്കിലും ഉണ്ടായിരിക്കണമെന്നതിന് ഊന്നല് നല്കി. അതനുസരിച്ച്, രാജ്യത്ത് 4,135 പി.എസ്.എ പ്ലാന്റുകള് സ്ഥാപിക്കപ്പെട്ടു, ഇത് ഓക്സിജന് ഉല്പാദന ശേഷി 4,852 മെട്രിക് ടണ് വര്ദ്ധിപ്പിച്ചു, വിശദാംശങ്ങള് ചുവടെ:
|
|
Source
|
|
No. of PSA Plants
|
|
Commissioned
|
|
PM-CARES
|
|
1225
|
|
1225
|
|
Central Government PSUs
|
|
283
|
|
283
|
|
Foreign Aid
|
|
53
|
|
50
|
|
State/CSR Initiatives
|
|
2574
|
|
2571
|
|
Total
|
|
4135
|
|
4127വിവരങ്ങള് 2022 ഡിസംബര് 28 അടിസ്ഥാനമാക്കി
-ഓക്സിജന് സിലിണ്ടറുകള്: ഇതുവരെ :സംസ്ഥാനങ്ങള്/കേന്ദ്രഭരണ പ്രദേശങ്ങള്/കേന്ദ്ര സര്ക്കാര് ആശുപത്രികള് എന്നിവയ്ക്കായി 4,02,517 ഓക്സിജന് സിലിണ്ടറുകള് വിതരണം ചെയ്തിട്ടുണ്ട്.
-ഓക്സിജന് കോണ്സെന്ട്രേറ്ററുകള്: മൊത്തം 1,13,186 ഓക്സിജന് കോണ്സെന്ട്രേറ്ററുകള് കോവിഡ് മാനേജ്മെന്റിനായി ഗവണ്മെന്റ് ആഭ്യന്തരമായി സംഭരിച്ചിട്ടുണ്ട്.
SKY
ആഭ്യന്തരകാര്യ മന്ത്രാലയം
വിയ്യൂര് വനിതാ ജയില്ഡെപ്യൂട്ടി സൂപ്രണ്ട് എല്. സജിതയ്ക്ക് സ്തുത്യര്ഹസേവനത്തിനുള്ള മെഡല്
സ്വാതന്ത്ര്യ ദിനത്തോടനുബന്ധിച്ച് ജയില് ഉദ്യോഗസ്ഥര്ക്കായുള്ള കറക്ഷണല്സര്വീസ് അവാര്ഡുകള് പ്രഖ്യാപിച്ചു. കേരളത്തില് നിന്ന് വിയ്യൂര് വനിതാ ജയില്ആന്റ് കറക്ഷണല് സര്വീസ്ഹോംഡെപ്യൂട്ടി സൂപ്രണ്ട് ശ്രീമതി. എല്.സജിത സ്തുത്യര്ഹ സേവനത്തിനുള്ള മെഡലിന് അര്ഹയായി. ദേശീയ തലത്തില്മൂന്നു പേരെവിശിഷ്ട സേവനത്തിനുള്ള അവാര്ഡിനും 37 പേരെസ്തുത്യര്ഹ സേവനത്തിനുള്ള മെഡലിനും തിരഞ്ഞെടുത്തു.
(AM/ND MRD
പ്രധാനമന്ത്രിയുടെ ഓഫീസ്
ശ്രീ സി രാജഗോപാലാചാരിയുടെ ജയന്തി ദിനത്തിൽ പ്രധാനമന്ത്രി അദ്ദേഹത്തിന് ശ്രദ്ധാഞ്ജലി അർപ്പിച്ചു
ശ്രീ സി രാജഗോപാലാചാരിയുടെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു.
"ശ്രീ സി രാജഗോപാലാചാരിയുടെ ജയന്തി ദിനത്തിൽ അദ്ദേഹത്തിന് ശ്രദ്ധാഞ്ജലി അർപ്പിക്കുന്നു . സ്വാതന്ത്ര്യസമരത്തിനും ഭരണപരവും വൈജ്ഞാനികവുമായി അദ്ദേഹം നൽകിയ സംഭാവനകൾക്കായി അദ്ദേഹം സ്മരിക്കപ്പെടുന്നു.
രാജാജി ഗവർണർ ജനറലായി സത്യപ്രതിജ്ഞ ചെയ്തതിന്റെയും അദ്ദേഹത്തിന് ഭാരതരത്ന നൽകിയതിന്റെ വിജ്ഞാപനത്തിന്റെയും ദൃശ്യങ്ങൾ പങ്കുവെക്കുന്നു.
രാഷ്ട്രതന്ത്രജ്ഞനായിരുന്നു രാജാജി. അദ്ദേഹത്തിന്റെ ഏറ്റവും തീവ്രമായ അഭ്യുദയകാംക്ഷികളിൽ ഒരാളായിരുന്നു സർദാർ പട്ടേൽ.
ഇന്ത്യയുടെ ഗവർണർ ജനറലായി ചുമതലയേറ്റപ്പോൾ സർദാർ പട്ടേൽ രാജാജിക്ക് എഴുതിയ കത്തിന്റെ ഒരു ഭാഗം കൂടെ" ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു
(